title: 2007/818/EZ: Odluka Vijeća od 8. studenoga 2007. o sklapanju Sporazuma između Europske zajednice i Republike Crne Gore o ponovnom prihvatu osoba bez dozvole boravka

text:
               11/Sv. 116

               HR

               Službeni list Europske unije

               298

         32007D0818

               L 334/25

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2007.
   o sklapanju Sporazuma između Europske zajednice i Republike Crne Gore o ponovnom prihvatu osoba bez dozvole boravka
   (2007/818/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. točku 3.b, u vezi s prvom rečenicom članka 300. stavka 2. prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je u ime Europske zajednice obavila pregovore o sklapanju Sporazuma s Republikom Crnom Gorom o ponovnom prihvatu osoba bez dozvole boravka.

               (2)

               Sporazum je u ime Europske zajednice potpisan 18. rujna 2007., podložno njegovom mogućem sklapanju na kasniji datum, u skladu s Odlukom Vijeća donesenom 18. rujna 2007.

               (3)

               Sporazum treba odobriti.

               (4)

               Sporazumom se osniva Zajednički odbor za ponovni prihvat, koji može donijeti svoj poslovnik. Primjereno je osigurati pojednostavnjeni postupak za utvrđivanje stajališta Zajednice u tom slučaju.

               (5)

               Ujedinjena Kraljevina, u skladu s člankom 3. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, obavijestila je o svojoj želji da sudjeluje u donošenju i primjeni ove Odluke.

               (6)

               U skladu s člancima 1. i 2. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice te ne dovodeći u pitanje članak 4. navedenog Protokola, Irska ne sudjeluje u donošenju ove Odluke i ista nije obvezujuća niti se ne primjenjuje na nju.

               (7)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i ista nije obvezujuća niti se ne primjenjuje na nju,

         ODLUČILO JE:
   Članak 1.
   Ovime se u ime Zajednice odobrava Sporazum između Europske zajednice i Republike Crne Gore o ponovnom prihvatu osoba bez dozvole boravka.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest predviđenu u članku 22. stavku 2. Sporazuma (2).
   Članak 3.
   Komisija predstavlja Zajednicu u Zajedničkom odboru za ponovni prihvat koji je osnovan člankom 18. Sporazuma.
   Članak 4.
   Stajalište Zajednice unutar Zajedničkog odbora za ponovni prihvat u pogledu donošenja njegovog poslovnika u skladu s člankom 18. stavkom 5. Sporazuma utvrđuje Komisija nakon savjetovanja s posebnim odborom kojeg imenuje Vijeća.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 8. studenoga 2007.

            Za Vijeće

            Predsjednik

         R. PEREIRA

      (1)  Mišljenje doneseno 24. listopada 2007. (još nije objavljeno u Službenom listu).

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Vijeća (ZVSP) 2016/627 od 21. travnja 2016. o izmjeni Odluke 2013/184/ZVSP o mjerama ograničavanja protiv Mjanmara/Burme

text:
               22.4.2016

               HR

               Službeni list Europske unije

               L 106/23

         ODLUKA VIJEĆA (ZVSP) 2016/627
   od 21. travnja 2016.
   o izmjeni Odluke 2013/184/ZVSP o mjerama ograničavanja protiv Mjanmara/Burme
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 22. travnja 2013. donijelo Odluku 2013/184/ZVSP (1) o mjerama ograničavanja protiv Mjanmara/Burme.

               (2)

               Vijeće je 28. travnja 2015. donijelo Odluku (ZVSP) 2015/666 (2) kojom su mjere ograničavanja produljene do 30. travnja 2016.

               (3)

               Na temelju preispitivanja Odluke 2013/184/ZVSP mjere ograničavanja trebalo bi produljiti do 30. travnja 2017.

               (4)

               Odluku 2013/184/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članak 3. Odluke 2013/184/ZVSP zamjenjuje se sljedećim:

      „Članak 3.
      Ova se Odluka primjenjuje do 30. travnja 2017. Ona se stalno preispituje. Ona se prema potrebi produljuje ili mijenja ako Vijeće smatra da njezini ciljevi nisu ostvareni.”

   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 21. travnja 2016.

            Za Vijeće

            Predsjednik

         G.A. VAN DER STEUR

      (1)  Odluka Vijeća 2013/184/ZVSP od 22. travnja 2013. o mjerama ograničavanja protiv Mjanmara/Burme i o stavljanju izvan snage Odluke 2010/232/ZVSP (SL L 111, 23.4.2013., str. 75.).

      (2)  Odluka Vijeća (ZVSP) 2015/666 od 28. travnja 2015. o izmjeni Odluke 2013/184/ZVSP o mjerama ograničavanja protiv Mjanmara/Burme (SL L 110, 29.4.2015., str. 14.).


title: 98/610/EZ, Euratom: Odluka Komisije od 22. listopada 1998. o osnivanju stručnih skupina za pomoć Komisiji u sadržaju i usmjeravanju ključnih djelovanja u području istraživanja i tehnološkog razvoja (priopćena pod brojem dokumenta C(1998) 3120)  Tekst značajan za EGP

text:
               01/Sv. 005

               HR

               Službeni list Europske unije

               27

         31998D0610

               L 290/57

               SLUŽBENI LIST EUROPSKE UNIJE

               22.10.1998.

      ODLUKA KOMISIJE

   od 22. listopada 1998.
   o osnivanju stručnih skupina za pomoć Komisiji u sadržaju i usmjeravanju ključnih djelovanja u području istraživanja i tehnološkog razvoja
   (priopćena pod brojem dokumenta C(1998) 3120)
   (Tekst značajan za EGP)
   (98/610/EZ, Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Ugovor o osnivanju Europske zajednice za atomsku energiju,
   budući da, kako bi se ostvarila što veća transparentnost u politici istraživanja i tehnološkog razvoja Zajednice i kako bi se omogućilo da ona ima značajniju stratešku ulogu, Komisija želi u stvaranje politike više uključiti sve djelatnike u području istraživanja (uključujući i korisnike);
   budući da bi stoga trebalo osnovati stručne skupine koje bi savjetovale Komisiju o sadržaju i usmjeravanju ključnih djelovanja koja su obuhvaćena odlukama Vijeća o posebnim programima za provedbu petog okvirnog programa Europske zajednice za istraživanje, tehnološki razvoj i demonstracijske aktivnosti (1) i petog okvirnog programa Europske zajednice za atomsku energiju za aktivnosti istraživanja i osposobljavanja (2) (dalje u tekstu „posebni programi”); budući da na temelju Odluke navedena glavna djelovanja moraju, kada je to prikladno, biti grupirana zajedno zbog razloga vezanih uz prirodu obuhvaćenih tema;
   budući da je s tim u vezi uloga stručnih skupina pomaganje u određivanju cjelokupne strategije koju treba slijediti pri izvršavanju ključnih djelovanja ili skupova ključnih djelovanja te donošenje relevantnih zaključaka na potpuno transparentan način;
   budući da bi, s obzirom na prirodu posla, članovi tih skupina trebali biti istaknute osobe, odabrane između velikog broja kandidata i odgovarajuće kvalificirane za navedeni posao;
   budući da bi, nadalje, sastav tih stručnih skupina trebao predstavljati sve one koji su uključeni u istraživanje; budući da bi trebalo nastojati osigurati uravnoteženo sudjelovanje muškaraca i žena;
   budući da bi trebalo osnovati navedene stručne skupine i odrediti njihove zadaće,
   ODLUČILA JE:
   Članak 1.
   Pri Komisiji se osnivaju sljedeće stručne skupine:

               —

               skupina „Zdravlje, hrana i okoliš”,

               —

               skupina „Kontrola zaraznih bolesti”,

               —

               skupina „Proizvodnja stanica”,

               —

               skupina „Starenje stanovništva”,

               —

               skupina „Održiva poljoprivreda, ribarstvo i šumarstvo, uključujući integrirani razvoj ruralnih područja”,

               —

               skupina „Informacijsko društvo”,

               —

               skupina „Inovativni proizvodi, postupci i organizacija”,

               —

               skupina „Održiva mobilnost i intermodalnost”,

               —

               skupina „Nove perspektive za aeronautiku”,

               —

               savjetodavna skupina „Kopneni promet i pomorske tehnologije”,

               —

               skupina „Održivo gospodarenje vodama i kvaliteta vode” i „Održivo gospodarenje morskim ekosustavima”,

               —

               skupina „Globalne promjene, klima i biološka raznolikost”,

               —

               skupina „Grad sutrašnjice i kulturno nasljeđe”,

               —

               skupina „Čišći energetski sustavi” i „Ekonomična i učinkovita energiju”,

               —

               skupina „Poboljšanje društveno-gospodarskih temelja znanja”,

               —

               skupina „Kontrola termonuklearne fuzije”,

               —

               skupina „Nuklearna fisija”,

         za savjetovanje Komisije o sadržaju i usmjeravanju ključnih djelovanja ili skupina djelovanja koja su obuhvaćena posebnim programima.
   Članak 2.
   Svaka od stručnih skupina:

               —

               predlaže smjernice za određivanje programa rada (uključujući sastavljanje rasporeda poziva za podnošenje prijedloga, kriterija za ocjenjivanje neizravnih djelovanja istraživanja i tehnološkog razvoja i, prema potrebi, određivanje mjerljivih i provjerljivih znanstvenih i tehničko-gospodarskih ciljeva u svrhu ostvarivanja ciljeva ključnih djelovanja ili skupina ključnih djelovanja),

               —

               očituje se o strateškoj prirodi i iskorištavanju poslova koje treba izvršiti te o analizi rezultata, s ciljem moguće reorganizacije programa rada.

         Članak 3.
   1.   Komisija osniva svaku stručnu skupinu tako da osigura uravnoteženi sastav pojedine skupine, uzimajući u obzir zemljopisno podrijetlo i sektor podrijetla (industrija i usluge, istraživanje i inovacije, korisnici, nadležna regulatorna tijela i društveno-gospodarski krugovi) članova. Komisija također nastoji koliko je moguće osigurati uravnoteženo sudjelovanje muškaraca i žena.
   2.   Postupak odabira članova stručnih skupina utvrđen je u Prilogu, zajedno s posebnim programima, ključnim djelovanjima i skupinama ključnih djelovanja skupina.
   Članak 4.
   1.   Članove stručnih skupina imenuje Komisija u osobnom svojstvu na razdoblje od dvije godine. Imenovanje se može obnoviti samo jednom, na razdoblje od maksimalno dvije godine.
   Članovi skupina ostaju na dužnosti do njihove zamjene ili ponovnog imenovanja.
   Kada član neke skupine više nije u mogućnosti učinkovito doprinositi radu skupine, ako postane članom odbora za program ili podnese ostavku, Komisija imenuje njegovu zamjenu za preostalo razdoblje mandata u skladu s postupkom utvrđenim u Prilogu.
   2.   Imena članova stručnih skupina objavljuju se u Službenom listu Europskih zajednica.
   3.   Članovima stručnih skupina se nadoknađuju putni troškovi i dnevnice u skladu s važećim odredbama Komisije.
   4.   Komisija između članova imenuje predsjednika i potpredsjednika svake stručne skupine. Potpredsjednik ne smije biti istog zemljopisnog podrijetla, niti iz istog sektora kao i predsjednik.

      Sastavljeno u Bruxellesu, 22. listopada 1998.

            Za Komisiju

         Edith CRESSON

            Član Komisije

      (1)  COM(1998.) 305 konačno

      (2)  COM(1998.) 306 konačno
   PRILOG
   A.   Postupak odabira članova stručnih skupina

   1.   S ciljem osnivanja stručnih skupina za ključna djelovanja i skupine ključnih djelovanja navedenih u odjeljku B, Komisija uzima u obzir sljedeće prijave:

               —

               one koje je Komisija već zaprimila tijekom drugih postupaka,

               —

               one koje podnesu države članice i pridružene države,

               —

               one koje zaprimi nakon objavljivanja natječaja u Službenom listu Europskih zajednica.

         Prijave mogu podnijeti kandidati osobno ili njihovi poslodavci. Prijave koje podnesu znanstvene, trgovinske/profesionalne ili industrijske organizacije ili one koje djeluju u interesu javnosti također se prihvaćaju pod uvjetom da je osoba koju se prijavljuje s time suglasna.
   Prijave se moraju podnijeti na jednom od službenih jezika Europskih zajednica. Prijave trebaju sadržavati dokaze stručnog iskustva kandidata i visokog stupnja sposobnosti (npr. detaljni životopis).
   2.   Za potrebe imenovanja članova stručnih skupina, Komisija procjenjuje sve prijave u skladu sa sljedećim kriterijima odabira:

               —

               stručnost kandidata u jednom ili više predmetnih područja,

               —

               sposobnost kandidata da razmatra znanstvene i tehnološke mogućnosti s obzirom na politike Zajednice,

               —

               kandidatova predanost dužnosti.

         Na temelju navedene procjene, Komisija imenuje članove skupina u skladu s odredbama članka 3. stavka 1. i odjeljka B Priloga.
   Članovi koje Komisija na taj način imenuje mogu biti članovima samo jedne skupine.
   B.   Posebni programi, ključna djelovanja ili skupine ključnih djelovanja radnih skupina

               Program

               Ključna djelovanja ili skupine ključnih djelovanja koja pokrivaju stručne skupine

               Stručna skupina

               „Kvaliteta života i upravljanje životnim resursima”

                  „Zdravlje, hrana i okoliš”

               „Zdravlje, hrana i okoliš”

                  „Kontrola zaraznih bolesti”

               „Kontrola zaraznih bolesti”

                  „Proizvodnja stanica”

               „Proizvodnja stanica”

                  „Starenje stanovništva”

               „Starenje stanovništva”

                  „Održiva poljoprivreda, ribarstvo i šumarstvo, uključujući integrirani razvoj ruralnih područja”

               „Održiva poljoprivreda, ribarstvo i šumarstvo, uključujući integrirani razvoj ruralnih područja”

               „Informacijsko društvo pristupačno korisniku”

                     „Sustavi i usluge za građane”

                     „Nove metode rada i elektronička trgovina”

                     „Multimedijski sadržaj i alati”

                     „Ključna tehnologija i infrastruktura”

               „Informacijsko društvo”

               „Konkurentni i održivi razvoj”

                  „Inovativni proizvodi, postupci i organizacija”

               „Inovativni proizvodi, postupci i organizacija”

                  „Održiva mobilnost i intermodalnost”

               „Održiva mobilnost i intermodalnost”

                  „Nove perspektive za aeronautiku”

               „Nove perspektive za aeronautiku”

                  „Kopneni promet i pomorske tehnologije”

               „Kopneni promet i pomorske tehnologije”

               „Očuvanje ekosustava”

                  „Održivo upravljanje vodama i kvaliteta vode” i „Održivo upravljanje morskim ekosustavima”

               „Održivo upravljanje vodama i kvaliteta vode” i „Održivo upravljanje morskim ekosustavima”

                  „Globalne promjene, klima i biološka raznolikost”

               „Globalne promjene, klima i biološka raznolikost”

                  „Grad sutrašnjice i kulturno nasljeđe”

               „Grad sutrašnjice i kulturno nasljeđe”

                  „Čišći energetski sustavi” i „Ekonomična i učinkovita energija”

               „Čišći energetski sustavi” i „Ekonomična i učinkovita energiju”

               „Poboljšanje ljudskog potencijala za istraživanje”

                  „Poboljšanje društveno-gospodarskih temelja znanja”

               „Poboljšavanje društveno-gospodarskih temelja znanja”

               „Očuvanje ekosustava” (Euratom)

                  „Kontrolirana termonuklearna fuzija”

               „Kontrolirana termonuklearna fuzija”

                  „Nuklearna fisija”

               „Nuklearna fisija”


title: 2006/550/EZ: Odluka Vijeća od 9. lipnja 2006. o potpisivanju i privremenoj primjeni Sporazuma između Europske zajednice i bivše jugoslavenske republike Makedonije o određenim aspektima usluga u zračnom prometu

text:
               11/Sv. 121

               HR

               Službeni list Europske unije

               93

         32006D0550

               L 217/16

               SLUŽBENI LIST EUROPSKE UNIJE

         ODLUKA VIJEĆA
   od 9. lipnja 2006.
   o potpisivanju i privremenoj primjeni Sporazuma između Europske zajednice i bivše jugoslavenske republike Makedonije o određenim aspektima usluga u zračnom prometu
   (2006/550/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 5. lipnja 2003. ovlastilo Komisiju da otvori pregovore s trećim zemljama o zamjeni određenih odredbi u postojećim bilateralnim sporazumima Sporazumom Zajednice.

               (2)

               Komisija je u ime Zajednice sklopila Sporazum s bivšom jugoslavenskom republikom Makedonijom o određenim aspektima usluga u zračnom prometu, dalje u tekstu: „Sporazum”, u skladu s mehanizmima i direktivama iz Priloga Odluci Vijeća kojom se ovlašćuje Komisija za otvaranje pregovora s trećim zemljama u vezi sa zamjenom određenih odredaba u postojećim bilateralnim sporazumima Sporazumom Zajednice.

               (3)

               Sporazum bi trebalo potpisati i privremeno primjenjivati, podložno njegovu kasnijem sklapanju,

         ODLUČILO JE:
   Članak 1.
   Potpisivanje Sporazuma između Europske zajednice i bivše jugoslavenske republike Makedonije o određenim aspektima usluga u zračnom prometu ovim se odobrava u ime Zajednice, prema Odluci Vijeća o sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu(-e) ovlaštenu(-e) potpisati Sporazum u ime Zajednice, podložno njegovom sklapanju.
   Članak 3.
   Do njegovog stupanja na snagu, Sporazum se privremeno primjenjuje od prvog dana prvog mjeseca koji slijedi nakon dana kada su stranke obavijestile jedna drugu o završetku postupaka potrebnih u ovu svrhu.
   Članak 4.
   Ovim se ovlašćuje predsjednik Vijeća da provede obavješćivanje predviđeno člankom 8. stavkom 2. Sporazuma.

      Sastavljeno u Luxembourgu 9. lipnja 2006.

            Za Vijeće

            Predsjednik

         H. GORBACH